

CXXXII. MORONOBEA. \(fi 



I . MORONOBEA coccinea. tab. cclxxxvu. 



Moronobea coccinea, Aubl. JL guj. II. p. 788. tab. 3i3. De Cand. Prodr. 

 I. p. 563. Runth Nova Gen. V. p. 201. 



Symphonia globulifera, Linn. fit. Suppl. p. 3o2. JVilld. Spec. pi. Tom. III. 

 pars 1. pag. 585. 



Mani resinifera, folio mucronato , introrsum incurvo, Barrere , France 

 equin. p. 76. et Resina pici similis inodora, Sloane Cat. plant, p. 21 5. {citante 

 Aabletio I. c. , neque nomine plantae usuque in Brasilia renitentibus.) 



Arbor quadraginta ad quinquaginta pedes alta, nunc tenuis gracilis atque inter vicinas quasi 

 scandens vel super eas reclinata, nunc crassior et firma. Rami saepe elongati et late patentes. 

 Ramuli oppositi, subrectangulo - patentes, teretes aut obsolete tetragoni, cortice cinereo - fusco , 

 libro succum flavum stillante, cicatricibus a lapsu foliorum transverse ellipticis notati. Folia oppo- 

 sita , paribus nonnullis in superiore parte ramulorum, inferioribus turn deciduis , petiolata , peti- 

 olis semiunguicularibus teretiusculis , superne canaliculo piano percursis, oblonga vel lanceolato - 

 oblonga, cum acumine, basi subinaequali nonnihil contracta, glabra, laevigata, supra nitida, sub- 

 tus nervo medio et venis subparallelis nonnihil prominentibus, ibique parumper glaucescentia, glabra. 

 Pedunculi uniflori , circiter pollicares, teretes, purpureo - virentes , in ramulis lateralibus nonnulli 

 terminates conferti et quasi umbellati, singuli ex ala bracteae brevis carinato - oblongae acutius- 

 culae et stipati in basi bracteolis duabus oppositis. Calvx purpureo - viridis , coriaceus , foliolis 

 suborbicularibus inaequalibus , aestivatione quincunciali. Corolla pulchre coccinea, crassa, semun- 

 ciam alta , petalis lato - ovatis nunc dextrorsum nunc sinistrorsum contortis globosam formam in- 

 duens , decidua. Stamen columnare corolla longius et pariter coccineum, cylindricum, sursum infra 

 divisionem in lacinias (quinque, lanceolato-subtriangulares radiato-patentes, superne bifaciales inferne 

 planas et antheriferas) , nonnihil constrictum, basi in annulum crassum carnosum erectum tumens. 

 Ajvtherae tres aut quatuor in quavis lacinia staminis columnaris omni longitudine parallelo - ad- 

 natae et quasi immersae , lineares, subinaequales , ante effoetum pollen virentes, dein flavae. Pol- 

 len, observante amicissimo Hug. lifohl, globosum, membrana externa pertusa serie punctorum 

 orbicularium. Pistillum stamine columnari omnino inclusum, excepto stigmate viridi , cujus radii 

 quinque patentes cum laciniis staminis alternant. Ovarium quinqueloculare , continens in quovis 

 loculo ovula nonnulla obovata, adscendentia, placentae centrali ope funiculorum brevium inserta. 

 Stylus transiens, cylindricus. Fructus mihi latet. 



Crescit in sylvis primaevis prope S. Georgii oppidum in districtu dos Ilheos , Promnc. 

 Bahiensis , nee non similibus locis vicinia urbis Para , ubi incolis nomine indico Oanani 

 audit. Succum gummoso - resinosum flavum loco resinae Gummi Guttae adhiberi posse, mihi 

 auctor fuit amicissimus Jos. Cor re a de La Cerda, protomedicus paraensis. Floret 

 primis anni mensibus. %. 



Expl. Tab. CCLXXXVU. 1. Calyx, a facie interiore. 2. Flos. 3. Corollae sinistrorsae et 4. ccrollae 

 dextrorsae sectio horizontalis. 5. Flos, expansis arte petalis. 6. Flos apertus. 7. Petala duo. 8- Calyx cum 

 stamine columnari juvenili. Omnia m. nat. 9. Calyx cum stamine adultiore aperto , ut pistillum aopareat 



